**სს" საქართველოს სახელმწიფო ელექტროსისტემა" (სსე) აცხადებს ვაკანსიას**

**1. პოზიციის დასახელება:** შიდა აუდიტის დეპარტამენტის უფროსი

**2. სამუშაოს მიზანი:** სსე-ს შესაძლებლობების გაძლიერება ღირებულების შექმნის, დაცვისა და შენარჩუნების მიზნით, დამოუკიდებელი, რისკებზე დაფუძნებული და ობიექტური დარწმუნების, კონსულტაციის, ხედვისა და პროგნოზირების გზით. რისკების მართვის, კონტროლისა და კორპორატიული მართვის სისტემების სრულყოფა შემდეგი მიზნების მისაღწევად: რისკების მართვის პროცესის ეფექტურობა, შიდა კონტროლის ეფექტურობა და საიმედოობა, ფინანსური და მმართველობითი ინფორმაციის უტყუარობა და სისრულე.

**3. მოთხოვნები კანდიდატისადმი:**

* სამუშაო გარემოს შენარჩუნება, სადაც შიდა აუდიტორები გრძნობენ მხარდაჭერას ლეგიტიმური, მტკიცებულებებზე დაფუძნებული აუდიტის შედეგების გამოხატვისას, იქნება ეს დადებითი თუ უარყოფითი.
* იურიდიული და ეთიკური შესაბამისობის უზრუნველყოფა ეთიკური სტანდარტების ხელშეწყობითა და დაცვით. ეს მოიცავს ორგანიზაციის ეთიკური მოლოდინების აღქმას, პატივისცემას და გაძლიერებას, ეთიკაზე დაფუძნებული კულტურის წახალისებას და დარღვევების ანგარიშგებას შიდა პოლიტიკებისა და რეგულაციების შესაბამისად.
* შეიმუშავოს დინამიური და რისკებზე დაფუძნებული ყოველწლიური აუდიტის გეგმა, ორგანიზაციის სტრატეგიულ მიზნების გათვალისწინებით. გეგმა უნდა მოიცავდეს უწყვეტ რისკების შეფასებას და პერიოდულად უნდა გადაიხედოს ახალი რისკების გათვალისწინებით.
* დაამკვიდროს მეთოდოლოგიები ობიექტურობის შელახვის შესაძლო რისკების მართვისთვის, შეინარჩუნოს პროფესიული ობიექტურობა შიდა აუდიტის საქმიანობის ყველა ასპექტში და უზრუნველყოს, რომ შიდა აუდიტის ყველა თანამშრომელი სრულად იცავდეს კონფიდენციალურობას აუდიტის მიერ გამოვლენილ შეუსაბამობებს/ხარვეზებსა და მგრძნობიარე ინფორმაციასთან მიმართებით.
* უზრუნველყოს ეთიკური სტანდარტებისა და კონფიდენციალურობის მართვის შესაბამისობა შიდა აუდიტორების საერთაშორისო ინსტიტუტის (IIA) მითითებებთან, საერთაშორისო საუკეთესო პრაქტიკებთან და ადგილობრივ მარეგულირებელ მოთხოვნებთან.
* დანერგოს და შეინარჩუნოს ხარისხის უზრუნველყოფისა და გაუმჯობესების პროგრამა (QAIP), რომელიც მოიცავს შიდა და გარე ხარისხის შეფასებებს GIAS 2025 სტანდარტებთან შესაბამისობაში.
* უზრუნველყოს გარე ხარისხის შეფასებების ჩატარება ყოველ ხუთ წელიწადში ერთხელ მაინც, რომლის შედეგები წარედგინება აუდიტის კომიტეტსა და უმაღლეს მენეჯმენტს.
* შეიმუშაოს და დანერგოს სტრუქტურირებული კოორდინაციის ჩარჩო შიდა და გარე რწმუნების გამცემებთან ურთიერთობისთვის, აუდიტის დაფარვის ოპტიმიზაციისა და ძალისხმევის დუბლირების თავიდან აცილების მიზნით.
* შეაფასოს და დაადოკუმენტიროს რწმუნების გარე მიმწოდებლების მუშაობის სანდოობა, უზრუნველყოს შესაბამისობა შიდა აუდიტის სტანდარტებთან და ორგანიზაციის რისკების მართვის მიდგომასთან.
* მკაფიოდ განსაზღვროს კრიტერიუმები და უზრუნველყოს ოფიციალური დოკუმენტაციის წარმოება რწმუნების გარე მომწოდებლის სამუშაოს გამოყენებისას, აუდიტის ყველა დასკვნაზე ანგარიშვალდებულების უზრუნველსაყოფად.
* რეგულარულად ითანამშრომლოს რწმუნების სხვა მიმწოდებლებთან ძირითადი რისკების იდენტიფიცირების, გამოცდილების გაზიარებისა და ორგანიზაციისთვის გაწეული მარწმუნებელი მომსახურებების საერთო ღირებულების გასაზრდელად.
* რეგულარულად შეაფასოს და განაახლოს შიდა აუდიტის ტექნოლოგიები აუდიტის ეფექტურობის გასაზრდელად, მონაცემთა ანალიზის ავტომატიზაციისთვის და რისკებზე დაფუძნებული აუდიტის დაგეგმვის გასაუმჯობესებლად.
* რეგულარულად ითანამშრომლოს ინფორმაციული ტექნოლოგიებისა და კიბერუსაფრთხოების გუნდებთან, რათა უზრუნველყოს, რომ აუდიტისთვის გამოყენებული ტექნოლოგიები შესაბამისობაში იყოს ორგანიზაციის ინფრასტრუქტურასთან, კიბერუსაფრთხოების პოლიტიკებთან და მონაცემთა დაცვის რეგულაციებთან.
* დანერგოს და განახორციელოს აუდიტის საბოლოო კომუნიკაციისას გამოვლენილი არსებითი შეუსაბამობების/ხარვეზების დროული აღმოფხვრის პროცესი, უზრუნველყოს ყველა ჩართული მხარისათვის დროული და ზუსტი ინფორმაციის მიწოდება.
* უზრუნველყოს აუდიტის ზედამხედველობა რისკების ეფექტური შეფასების, სათანადო დოკუმენტაციისა და აუდიტის შედეგების მკაფიო კომუნიკაციის უზრუნველსაყოფად. შეუსაბამობები/ხარვეზები და რეკომენდაციები წარედგინოს აუდიტის კომიტეტს დროულად და გამჭვირვალედ.
* დაამყაროს სტრუქტურირებული განხილვის/გადახედვის პროცესი, რომელიც მოიცავს ცვლილებების დოკუმენტირებასა და დასაბუთებას, გამჭვირვალობის, ანგარიშვალდებულებისა და თანმიმდევრულობის უზრუნველსაყოფად შიდა აუდიტებში.
* დანერგოს სტრუქტურირებული, რისკებზე დაფუძნებული აუდიტის მეთოდოლოგია, რომელიც შეესაბამება ორგანიზაციის სტრატეგიულ პრიორიტეტებსა და რისკების აპეტიტს.
* დანერგოს სტრუქტურირებული ბიუჯეტირების პროცესი, რომელიც უზრუნველყოფსს შიდა აუდიტის ბიუჯეტზე ზედამხედველობას მმართველთა საბჭოსა და უმაღლესი მენეჯმენტის მხრიდან, მათ შორის მნიშვნელოვანი ცვლილებების შემთხვევაში.
* უზრუნველყოს, რომ შიდა აუდიტის საქმიანობა იყოს თავისუფალი მენეჯმენტის ზემოქმედებისგან და ჰქონდეს შეუზღუდავი წვდომა საჭირო დოკუმენტებზე, პერსონალზე და ქონებაზე.
* მუდმივად ზრუნავს დაქვემდებარებული თანამშრომლების პროფესიული ცოდნისა და უნარ-ჩვევების გაღრმავებაზე სერტიფიცირებისა და ტრენინგების გზით.
* ქმნის კონფიდენციალურ სამუშაო გარემოს. უზრუნველყოფს თანამშრომლების მიერ კონფიდენციალურობის პრინციპების დაცვას.
* აუდიტის დირექტორის სამუშაო ადგილზე არ ყოფნის შემთხვევაში, აუდიტის კომიტეტთან შეთანხმებით, ასრულებს აუდიტის დირექტორის ფუნქცია მოვალეობებს.

**4. კვალიფიკაცია, გამოცდილება:**

* უმაღლესი განათლება ფინანსების/ეკონომიკის/აუდიტის/ბიზნესის ადმინისტრირების/ბუღალტერიის ან სხვა შესაბამისი სფეროს მიმართულებით.
* ადგილობრივი კანონმდებლობის ცოდნა.
* ფინანსური ანგარიშგების საერთაშორისო სტანდარტების (IFRS), აუდიტის საერთაშორისო სტანდარტების (ISA), ბუღალტრული აღრიცხვის საერთაშორისო სტანდარტების (IAS), შიდა აუდიტის საერთაშორისო სტანდარტების (IPPF)-ების ცოდნა/ინტერპრეტაციის უნარი.
* ინგლისური ენის ცოდნა (წერა, კითხვა, კომუნიკაცია).
* რისკ მენეჯმენტის, კორპორატიული მართვის და შიდა კონტროლის სისტემების საფუძვლიანი ცოდნა.
* დასკვნების, მემორანდუმების, პრეზენტაციების და სხვა დოკუმენტების მომზადების უნარი.
* საოფისე პროგრამების საფუძვლიანი ცოდნა.
* სასურველია პროფესიული სერტიფიცირების ქონა (ACCA, CIA, CISA და ა.შ.).
* აუდიტორად მუშაობის მინიმუმ 5 წლიანი გამოცდილება, სავალდებულოა აუდიტორული შემოწმების განხორციელების/წარმართვის, ასევე გუნდის მართვის გამოცდილება (დიდი ოთხეულის-Big4 აუდიტორულ კომპანიებში მუშაობის გამოცდილება ჩაითვლება უპირატესობად).

**5. სამუშაოს ადგილმდებარეობა:** ქ. თბილისი

**6. საკონკურსო პირობები:** გასაუბრება

დაინტერესებულ პირებს ვთხოვთ, **2026 წლის 01 თებერვლის** ჩათვლითგამოაგზავნოთ ***მხოლოდ ქართულ ენაზე*** შედგენილი რეზიუმე (CV) შესაბამისი ვაკანსიის დასახელების მითითებით, შემდეგ ელექტრონულ მისამართზე: [hr.gse@gse.com.ge](mailto:hr.gse@gse.com.ge) ან მოგვაწოდოთ მისამართზე: ქ. თბილისი, ნ. ბარათაშვილის ქუჩა №2.

**შეტყობინება:**

სს „საქართველოს სახელმწიფო ელექტროსისტემა“ (შემდგომში - „სსე“) პატივს სცემს მოქმედი კანონმდებლობით დადგენილ პერსონალურ მონაცემთა დაცვის შესახებ რეგულაციებს და თავის საქმიანობას წარმართავს „პერსონალურ მონაცემთა დაცვის შესახებ“ საქართველოს კანონის მოთხოვნათა შესაბამისად.

სსე-ის მიერ გამოქვეყნებულ ვაკანსიაზე განაცხადის გამოგზავნით, თქვენ ადასტურებთ, რომ გაეცანით წინამდებარე შეტყობინებას და თანახმა ხართ, რომ სსე-მ დაამუშაოს თქვენი პერსონალური მონაცემები (თქვენს წერილში და მის დანართში არსებული მონაცემები) გამოცხადებულ ვაკანსიასთან თქვენი კანდიდატურის შესაბამისობის დადგენის მიზნით. ასევე, თქვენი პერსონალური მონაცემების უშუალოდ იმ ვაკანსიაზე განხილვის გარდა, რომელზეც გამოაგზავნეთ განაცხადი, სსე-მ შესაძლოა შეინახოს და გამოიყენოს აღნიშნული მონაცემები თქვენი კანდიდატურის სხვა პოზიციაზე (ვაკანსია რომელიც მომავალში გამოცხადდება) განსახილველად. ასეთ შემთხვევაში თქვენს პერსონალურ მონაცემებს სსე შეინახავს მათი მიღებიდან არაუმეტეს 6 თვის ვადით, თუ კანონით სხვა ვადა არ იქნება დადგენილი.

იმ შემთხვევაში, თუ თქვენ წინააღმდეგი ხართ, რომ თქვენი კანდიდატურა განხილულ იქნას სხვა პოზიციაზე ან გსურთ სსე-მ შეწყვიტოს თქვენი პერსონალური მონაცემების დამუშავება, გთხოვთ მოგვწეროთ შემდეგ ელექტრონულ ფოსტაზე: [*hr.gse@gse.com.ge*](mailto:hr.gse@gse.com.ge) ან მოგვმართოთ წერილობითი ფორმით შემდეგ მისამართზე: საქართველო, ქ. თბილისი, ნიკოლოზ ბარათაშვილის ქუჩა №2.

სსე კანდიდატთა შერჩევის პროცესს ახორციელებს დისკრიმინაციის ყველა ფორმით აღმოფხვრის შესახებ კანონის მოთხოვნათა და პირთა მიმართ თანაბარი მოპყრობის პრინციპების დაცვით და გამორიცხავს პირთა მიმართ დისკრიმინაციას ნებისმიერი ნიშნით.

დამატებითი კითხვების შემთხვევაში დაგვიკავშირდით შემდეგ ნომერზე: (0 322) 51 08 63 .